A kurzus kódja: BBN-XFI-101/e BBN-XFI11-101/e 	

	
A kurzus címe: Filozófiatörténet	
A kurzus címe (angolul):  A History of Philosophy 	
A kurzus előadója: Boros Gábor	
A kurzus helye és ideje: i/Bence György terem, Hétfő 16:00-17:30	

A kurzus leírása, tematikája:
Az európai kultúra több ezer éves történelmének meghatározó eleme a filozófia. A természettudományoktól a „szellemtudományokon”, a gazdaságtanon, a legkülönbözőbb művészeti ágakon át az irodalomig mindenütt jelen volt és jelen van, annak ellenére, hogy számos alkalommal tettek kísérletet „megszüntetésére”, „visszavezetésére” más tudásterületekre. Minden ilyen kísérlet ismét filozófiai teljesítménynek bizonyult és beépült abba az alig áttekinthető tudáskészletbe, amelyet az európai filozófia történeteként ismerünk. Az európaiság hangsúlyozása ráadásul egyáltalán nem azt kívánja sugallni, hogy a filozófia Európára vagy az Európához tartozónak tekintett amerikai kontinensre korlátozódik. A legkevésbé sem! Az indiai, a kínai, a japán vallási-filozófiai gondolkodás maga is külön hagyományokkal rendelkező, alapvetően fontos kulturális képződmények, amelyek nem csupán önmagukban vizsgálhatók s vizsgálandók, hanem az európai gondolkodással való kölcsönhatásukban is. A jelen előadássorozat azonban az európai filozófiai hagyomány fő gondolkodóira, fő területeire, korszakaira igyekszik ráirányítani a figyelmet, a lehetőségekhez képest minél több kapcsolódási pontra mutatva rá főképp a bölcsészettudomány többi ágával, de más tudományterületekkel is.
Előzetes elgondolásom szerint az előadás szóbeli vizsgával zárul majd, mert számomra a filozófia a helyes gondolkodás iskolája, ami a gondolatmeneteket értelmező beszélgetés során tud igazán kibontakozni. Cserében komolyan veszem kinek-kinek a saját kiindulópontját, s nem egy személyiségfeletti nézőponthoz próbálunk majd igazodni.
 
A kurzushoz tartozó kötelező irodalom, amely egyben az egyes előadások tematikai rendjét is mutatja:

Bevezetés: Filozófia – filozófiatörténet – európai kultúra
Platón: 
Platón: Az állam, V. könyv, 475e-476e (Budapest: Atlantisz, 2014, 297-299. o.), 478e-480 (305-307. o.), VI. könyv, 504e-511e (342-356. o.), VII. k. 514a-520b (357-366. o.)
       Ajánlott: Az állam, IV. könyv, 427d-435d, Budapest: Atlantisz, 2014, 225-238. o. 
Gorgiász, 521a-527e, Budapest: Atlantisz, 1998, 140-148. o., Phaidrosz, 245c-256e, Budapest: Ikon, 1994, 93-104. o.	

Arisztotelész: Nikomakhoszi etika, 1-2. és 10. könyv, Európa, Budapest 1987. 1-54. o. és 275-307. o.	

Augustinus: A szabad akaratról I. könyv, II. könyv 1-16. szakasz Budapest, Európa, 1989. 55-107. o.
          Ajánlott: A boldog életről…, Budapest: Európa, 1989, 9-51. o.	

Aquinói Szent Tamás: Summa Theologiae, Első rész, I. kérdés 1., 2., artikulus, II. kérdés, 1-3. artikulus in: Aquinói Szent Tamás A létezőről és a lényegről, Budapest: Helikon, 1990, 104-107., 111-117. o.
         Ajánlott: „Előadások a Tízparancsolatról” in: Hell Judit – Orthmayr Imre (szerk., vál.): Etika I-II, Szöveggyűjtemény, Miskolc: Miskolci Egyetemi Kiadó, 2008, I. kötet, 123-142.	

Descartes, René: Értekezés a módszerről 3-4. rész, in: Budapest: Ikon, 1992 (több változatlan utánnyomás a Raabe-Klett majd a Műszaki Könyvkiadónál), 35-52. o. Elmélkedések az első filozófiáról IV. elmélkedés, Budapest: Atlantisz, 1994. 67-77. o.	

Locke, John: Értekezés az emberi értelemről I. könyv, IV. fejezet, IV. könyv: XVII-XVIII. fejezet („Az észről”, „A hitről és a tudásról, valamint különböző tartományaikról”) Budapest, Osiris Kiadó, 2003, 81-104., 758-792. o.	

Hume, David: Értekezés az emberi természetről, III. kötet, III. könyv, I. rész, 1-2. szakasz: „Erkölcsi megkülönböztetéseink nem az észből származnak”; „Az erkölcsi megkülönböztetéseink erkölcsi érzékünkből származnak”, in: Budapest: Gondolat, 1976, 623-649.	

Kant, Immanuel: A tiszta ész kritikája, „Előszó a második kiadáshoz”, in: Budapest: Atlantisz, 2004, 27-49. o., „Az emberiség egyetemes történetének eszméje világpolgári szemszögből”, in: Kant: Történetfilozófiai írások, Szeged: Ictus, 1997, 41-58. o., vagy Kant: A vallás a puszta ész határain belül, Budapest: Gondolat, 1974, 61-79. o. 
Dilthey, Wilhelm: "A hermeneutika keletkezése”, in: A történelmi világ felépítése a szellemtudományokban, Budapest: Gondolat Kiadó, 1974. 471-493. o.	

Sartre, Jean-Paul: „Egy emócióelmélet vázlata” (Bevezetés, III. Egy emócióelmélet vázlata), in: Módszer, történelem, egyén. Válogatás Jean-Paul Sartre filozófiai írásaiból, Budapest: Gondolat, 1976, 27-41., 61-92. o.
Kuhn, Thomas: A tudományos forradalmak szerkezete XIII. fejezet: „A forradalmak és a tudományos haladás” in: Budapest: Gondolat, 1984, 213-230. o. (vagy új kiadásban az Osiris-nál)
Rawls, John: “A méltányosságként felfogott igazságosság” In: Huoranszki Ferenc (szerk.): Modern politikai filozófia. Budapest: Osiris, 1998, 21-34. o.